
שלום רב,

הנדון: החלטה בבקשת חופש מידע מספר "3056-23-0009  – מכרז רמ"י מס' תא 459/2019 - קבלת מידע"

בקשתכן מיום 29.3.23 לקבלת מידע אודות פליטת מזהמי אויר ממש"א 7000 התקבלה ונבדקה אל מול גורמי המקצוע הרלוונטיים במשרדנו ולאחר בחינתה, להלן התייחסותנו:
כפי שנמסר לנו, פניתם בעבר לותמ"ל בנושא זה ונשלחה תשובתם אל משרדכן. בהתאם לה,  מובהר שוב כי כל המסמכים שבידי מינהל התכנון והנוגעים לתוכניות שמספריהן תמל/ 1023 ו- תמל/ 1023/ 1 מצויים באתר מינהל התכנון וזמינים לצפייה בכל עת.  לנוחיותכם, לחיצה על כל מספר תוכנית תוביל לקישור לאתר מידע תכנוני בו מצויים המסמכים האמורים.
למעלה מן הצורך נציין כי, החומרים  המבוקשים בפנייתכם, אינם מצויים ברשות מינהל התכנון. נא ראו בכך מענה בהתאם לסעיף 8(3) בחוק חופש המידע, התשנ"ח – 1998, (להלן: "החוק").
זאת ועוד,  אם וככל שחומרים אלו,  מקצתם או כולם, קיימים בידי הגורמים שקידמו בשעתו את התכנון של התוכנית המתקנת ואשר שנסגרה ע"י הותמ"ל כדין, הרי שאנו שבים ומציעים כי תפנו לגורמים אלה. 
על החלטה זו הינכן רשאיות להגיש עתירה מנהלית בתוך 45 יום.

בכבוד רב,

רמה קדמי-חיים 
הממונה על העמדת מידע לציבור
מינהל התכנון

העתק:
גב' סיגי בארי, מתכננת הוועדה למתחמים מועדפים לדיור – מינהל התכנון
עו"ד נחמיה ון דייק, היועץ המשפטי לוועדה למתחמים מועדפים לדיור – מינהל התכנון

